LEO ਸੈਟਲਾਈਟ ਨੂੰ ਭਾਰਤ ਵੱਲੋਂ ਮਾਰ ਸੁੱਟਣ ਦੇ ਤਜਰਬੇ ਦਾ ਕੀ ਹੈ ਮਤਲਬ।
ਪ੍ਰਧਾਨ ਮੰਤਰੀ ਨੇ ਕਿਹਾ, "ਕੁਝ ਹੀ ਵਕਤ ਪਹਿਲਾਂ ਭਾਰਤ ਨੇ ਇੱਕ ਬੇਮਿਸਾਲ ਪ੍ਰਾਪਤੀ ਕੀਤੀ ਹੈ।  ਭਾਰਤ ਨੇ ਆਪਣਾ ਨਾਂ ਪੁਲਾੜ ਮਹਾਂਸ਼ਕਤੀ ਦੇ ਰੂਪ ਵਿੱਚ ਦਰਜ ਕਰ ਲਿਆ ਹੈ। ਦੁਨੀਆਂ ਦੇ ਤਿੰਨ ਦੇਸ ਅਮਰੀਕਾ, ਰੂਸ ਅਤੇ ਚੀਨ ਨੂੰ ਹੀ ਇਹ ਉਪਲਬਧੀ ਹਾਸਿਲ ਸੀ। ਹੁਣ ਇਸ ਕਤਾਰ ਵਿੱਚ ਭਾਰਤ ਵੀ ਸ਼ਾਮਿਲ ਹੋ ਗਿਆ ਹੈ।"

"ਪੁਲਾੜ ਵਿੱਚ 300 ਕਿਲੋਮੀਟਰ ਦੂਰ ਲੋ ਅਰਥ ਆਰਬਿਟ (ਏਐੱਈਓ) ਸੈਟਲਾਈਟ ਨੂੰ ਮਾਰ ਸੁੱਟਿਆ ਹੈ। ਇਹ ਇੱਕ ਪਹਿਲਾਂ ਤੋਂ ਤੈਅ ਨਿਸ਼ਾਨਾ ਸੀ ਅਤੇ ਤਿੰਨ ਮਿੰਟਾਂ ਵਿੱਚ ਹੀ ਇਸ ਨੂੰ ਹਾਸਲ ਕਰ ਲਿਆ ਗਿਆ।"

"ਮਿਸ਼ਨ ਸ਼ਕਤੀ, ਇਹ ਇੱਕ ਬਹੁਤ ਮੁਸ਼ਕਿਲ ਆਪ੍ਰੇਸ਼ਨ ਸੀ ਜਿਸ ਨੂੰ ਅਸੀਂ ਹਾਸਲ ਕੀਤਾ ਹੈ। ਅਸੀਂ ਇਸ ਲਈ ਆਪਣੇ ਵਿਗਿਆਨੀਆਂ ਨੂੰ ਵਧਾਈ ਦਿੰਦੇ ਹਾਂ।"

"ਪੁਲਾੜ ਅੱਜ ਸਾਡੀ ਜੀਵਨ ਸ਼ੈਲੀ ਦਾ ਅਹਿਮ ਹਿੱਸਾ ਬਣ ਗਿਆ ਹੈ। ਅੱਜ ਸਾਡੇ ਕੋਲ ਵੱਖ-ਵੱਖ ਸੈਟਲਾਈਟ ਹਨ ਅਤੇ ਇਹ ਦੇਸ ਦੇ ਵਿਕਾਸ ਵਿੱਚ ਯੋਗਦਾਨ ਪਾ ਰਹੇ ਹਨ।"

“ਸ਼ਕਤੀ ਮਿਸ਼ਨ ਨੂੰ ਡੀਆਰਡੀਓ ਨੇ ਅੰਜਾਮ ਦਿੱਤਾ ਹੈ ਅਤੇ ਇਸ ਦੇ ਲਈ ਡੀਆਰਡੀਓ ਨੂੰ ਵਧਾਈ ਦਿੰਦਾ ਹਾਂ।”

ਪ੍ਰਧਾਨ ਮੰਤਰੀ ਦੇ ਐਲਾਨ ਦਾ ਕੀ ਹੈ ਮਤਲਬ- ਬੀਬੀਸੀ ਦੇ ਡਿਫੈਂਸ ਪੱਤਰਕਾਰ ਜੌਨਾਥਨ ਮਾਰਕੁਸ ਮੁਤਾਬਕ

ਪ੍ਰਮੁੱਖ ਸ਼ਕਤੀਆਂ ਆਪਣੇ ਬਹੁਤ ਸਾਰੇ ਫੌਜੀ ਅਤੇ ਸਿਵਲ ਮੰਤਵਾਂ ਲਈ ਸੈਟਲਾਈਟਾਂ ਤੇ ਨਿਰਭਰ ਹਨ, ਜਿਵੇਂ- ਨੈਵੀਗੇਸ਼ਨ, ਇੰਟੈਲੀਜੈਂਸ ਗੈਦਰਿੰਗ ਤੇ ਨਿਗਰਾਨੀ; ਸੰਚਾਰ ਆਦਿ। ਭਾਰਤ ਇਸ ਯੋਗਤਾ ਦਾ ਪ੍ਰਦਰਸ਼ਨ ਕਰਕੇ ਹੁਣ ਪੁਲਾੜ ਮਹਾਂਸ਼ਕਤੀਆਂ ਦੇ ਛੋਟੇ ਜਿਹੇ ਸਮੂਹ ਵਿੱਚ ਸ਼ਾਮਲ ਹੋ ਗਿਆ ਹੈ।

ਇਹ ਪੁਲਾੜ ਦੇ ਫੌਜੀਕਰਨ ਦਾ ਵੱਲ ਇੱਕ ਹੋਰ ਕਦਮ ਹੈ। ਟਰੰਪ ਅਮਰੀਕਾ ਦੀ ਮੌਜੂਦਾ ਫੌਜ ਦੇ ਨਾਲ ਇੱਕ ਵੱਖਰੀ ਪੁਲਾੜੀ ਫੌਜ ਬਣਾਉਣ ਦੀ ਗੱਲ ਕਰ ਚੁੱਕੇ ਹਨ। 

ਇਸ ਖ਼ਬਰ ਤੋਂ ਬਾਅਦ ਹਥਿਆਰਾਂ ਦੇ ਪਸਾਰ ਨੂੰ ਕਾਬੂ ਵਿੱਚ ਰੱਖਣ ਦੀ ਵਕਾਲਤ ਕਰਨ ਵਾਲਿਆਂ ਦੇ ਪ੍ਰਤੀਕਰਮ ਵੀ ਆਉਣਗੇ ਪਰ ਪੁਲਾੜ ਦੇ ਫੌਜੀਕਰਨ ਦਾ ਜਿੰਨ ਨਿਸ਼ਚਿਤ ਹੀ ਚਿਰਾਗ ਵਿੱਚ ਬਾਹਰ ਆ ਚੁੱਕਿਆ ਹੈ।

ਵਿਗਿਆਨੀਆਂ ਦਾ ਕਹਿਣਾ ਹੈ ਕਿ ਇਸ ਉਪਲਬਧੀ ਨਾਲ ਭਾਰਤ ਨੂੰ ਪੁਲਾੜ ਰੱਖਿਆ ਦੀ ਤਾਕਤ ਮਿਲ ਗਈ ਹੈ। ਜੇ ਕੋਈ ਭਾਰਤ ਦੇ ਸੈਟਲਾਈਟ ਨੂੰ ਨਸ਼ਟ ਕਰਦਾ ਹੈ ਤਾਂ ਭਾਰਤ ਵੀ ਅਜਿਹਾ ਕਰ ਸਕਦਾ ਹੈ।

ਇਸ ਤੋਂ ਪਹਿਲਾਂ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ ਟਵੀਟ ਕਰ ਕੇ ਦੱਸਿਆ ਸੀ ਕਿ ਉਹ ਦੇਸ ਨੂੰ ਸੰਬੋਧਨ ਕਰਨਗੇ ਅਤੇ ਇੱਕ ਅਹਿਮ ਸੰਦੇਸ਼ ਦੇਣਗੇ। 

ਇਸ ਤੋਂ ਪਹਿਲਾਂ ਕੇਂਦਰੀ ਕੈਬਨਿਟ ਦੀ ਸੁਰੱਖਿਆ ਮਾਮਲੇ ਉੱਤੇ ਵਿਸ਼ੇਸ਼ ਬੈਠਕ ਹੋਈ ਹੈ। ਜਿਸ ਤੋਂ ਇਹ ਅੰਦਾਜ਼ਾ ਲਾਏ ਜਾ ਰਹੇ ਹਨ ਕਿ ਉਹ ਸੁਰੱਖਿਆ ਨਾਲ ਜੁੜੇ ਮਾਮਲੇ ਉੱਤੇ ਕੋਈ ਅਹਿਮ ਐਲਾਨ ਕਰ ਸਕਦੇ ਹਨ।

ਵਿਰੋਧੀ ਧਿਰ ਦੀ ਪ੍ਰਤੀਕਿਰਿਆ।

ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੇ ਇਸ ਐਲਾਨ ਤੋਂ ਬਾਅਦ ਵਿਰੋਧੀ ਪਾਰਟੀਆਂ ਵੱਲੋਂ ਪ੍ਰਤੀਕਿਰਿਆਵਾਂ ਆਉਣੀਆਂ ਸ਼ੁਰੂ ਹੋ ਗਈਆਂ ਹਨ।

ਕਾਂਗਰਸ ਪ੍ਰਧਾਨ ਰਾਹੁਲ ਗਾਂਧੀ ਨੇ ਆਪਣੇ ਟਵੀਟ ਵਿੱਚ ਲਿਖਿਆ," ਬਹੁਤ ਵਧੀਆ ਡੀਆਰਡੀਓ, ਤੁਹਾਡੇ ਕੰਮ ਤੇ ਮਾਣ ਹੈ।
ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ ਦੇਸ ਨੂੰ ਸੰਬੋਧਨ ਦੌਰਾਨ ਐਲਾਨ ਕੀਤਾ ਕਿ ਭਾਰਤ ਪੁਲਾੜ ਦੇ ਖੇਤਰ ਵਿੱਚ ਦੁਨੀਆਂ ਦੀ ਚੌਥੀ ਮਹਾਸ਼ਕਤੀ ਬਣ ਗਿਆ ਹੈ।